**Hortobágy Község 11. sz. napirend**

**P o l g á r m e s t e r é t ő l**

**E L Ő T E R J E S Z T É S**

(a képviselő-testület 2020. szeptember 29-i rendes, nyilvános ülésére)

**Tárgy:** Döntés az **EFOP-1.5.3-16-2017-00021** kódszámú, „**Humán szolgáltatások fejlesztése Hajdúnánáson és körzetében**” című projekt keretében megvalósítandó **KRESZ tanpálya felújítása** kivitelezési munkák megvalósítására bekért árajánlatok elbírálásáról

Tisztelt Képviselő-testület!

Hortobágy Község Önkormányzata konzorciumi partnerként részt vesz a „Humán Szolgáltatások fejlesztése Hajdúnánáson és vonzáskörzetében” című EFOP-1.5.3-16-2017-00021 azonosítószámú pályázatban, amely pozitív elbírálásban részesült.

A projekt egyik legfőbb célja a társadalmi felzárkózás érdekében a területi különbségek csökkentése, a minőségi humán közszolgáltatásokhoz való hozzáférés javítása. A projekt másik fő célja: a helyi esélyegyenlőségi programokban feltárt problémák komplex, a helyi közösségekre és erőforrásokra alapuló kezelését célzó területi hatókörű fejlesztési programok megvalósításának támogatása.

Hortobágy Község Önkormányzat a projekt időtartama alatt az alábbi programok és tevékenységek megvalósítását vállalta:

* 2 fő szociális gondozó – 12 hónap időtartamra (8 órás),
* 2 fő részére szociális gondozó képzés biztosítása (12 hó),
* Filmvetítések a Titi Éva Faluházban, kulturális és különböző ismeretterjesztő és szórakoztató előadások kerülnek bemutatásra – 10 alkalommal,
* Közlekedési vetélkedő,
* Lakossági tájékoztató fórumok megrendezése,
* Egészségnap lebonyolítása szűrővizsgálatokkal,
* KRESZ pálya felújítása
* eszközbeszerzés

Hortobágy Község Önkormányzata, mint ajánlatkérő az **EFOP-1.5.3-16-2017-00021** kódszámú, „**Humán szolgáltatások fejlesztése Hajdúnánáson és körzetében**” című projektben szereplő **KRESZ tanpálya felújítási** **munkálatainak** megvalósítása **tárgyában** árajánlatokat kért be a következő három ajánlattételre meghívottól.

1. **ajánlattételre meghívott*:* Hajdut Építő Kft. (4034 Debrecen, Sólyom u. 18.)**
2. **ajánlattételre meghívott: Utas-Épker Kft. Kft. (4028 Debrecen, Apafi u. 47.)**
3. **ajánlattételre meghívott*:* Magyar-Útépítő Kft. (4244 Újfehértó, Németh László u. 26.)**

Az ajánlatkérések kiküldésének ideje 2020. szeptember 15. napja volt.

Az ajánlatkérések kiküldésének módja: e-mailben.

Azonos tárgyú és tartalmú (szakmai-műszaki tartalom összehasonlítható) ajánlatkérés került kiküldésre.

### Az ajánlatok beérkezésének határideje: 2020. szeptember 23. volt.

Az ajánlatkérésben meghatározott határidőig három ajánlattevőtől érkezett be árajánlat a tárgyra vonatkozóan.

|  |  |  |  |
| --- | --- | --- | --- |
| **Ajánlattevő:** | **Hajdut Építő Kft.** | **Utas-Épker Kft.** | **Magyar-Útépítő Kft.** |
| **Ajánlati ár (bruttó)** | 2 148 662 Ft | 2 231 898 Ft | 1 896 745 Ft |

Mindhárom beérkezett árajánlat érvényes.

Az Ajánlatkérő a 272/2014. Korm. rendelet 5. melléklet 2.3.2.5 szerint vizsgálta az ajánlattevők szerződés teljesítésére való alkalmasságát.

A legalacsonyabb összegű ajánlatot tevő a **Magyar-Útépítő Kft.** volt, azonban ajánlata bruttó 876.929,- Ft összeggel több, mint a támogatói okiratban feltüntetett elszámolható költség. Szükséges eldönteni, hogy az önkormányzat a hiányzó forrást biztosítja-e.

Álláspontom szerint az elnyert támogatást nézve a saját erőként biztosítandó összeget javaslom, hogy biztosítsa a képviselő-testület, és a legelőnyösebb ajánlatot tevő **Magyar-Útépítő Kft**.-vel kösse meg a vállalkozási szerződést az **EFOP-1.5.3-16-2017-00021** kódszámú projektben **KRESZ tanpálya felújítási** **kivitelezési munkálatainak megvalósítása tárgyában.**

Kérem a T. Képviselő-testületet, hogy az előterjesztést megtárgyalni és döntést hozni szíveskedjen!

**HATÁROZATI JAVASLAT**

Hortobágy Község Önkormányzatának Képviselő-testülete Magyarország helyi önkormányzatairól szóló 2011. évi CLXXXX. törvény 107.§- a alapján megtárgyalta az **EFOP-1.5.3-16-2017-00021** kódszámú projektben **KRESZ tanpálya felújítási** **kivitelezési munkálatainak megvalósítása tárgyában** beérkezett árajánlatokat és a következő döntést hozza:

Kinyilvánítja, hogy **a legelőnyösebb árajánlatot tevő Magyar-Útépítő Kft**.-vel **(4244 Újfehértó, Németh László u. 26.)** **kíván vállalkozási szerződést kötni a KRESZ tanpálya kivitelezési munkák megvalósítása tárgyában.**

A megnyert támogatás és a legelőnyösebb árajánlat közötti különbözetet, bruttó 876.929,-Ft összeget saját erőként biztosítja a 2020. évi költségvetés pályázati önerő terhére.

Megbízza a polgármestert, hogy a vállalkozási szerződést kösse meg.

Határidő: 2020. október 15.

Felelős: Jakab Ádám polgármester

Hortobágy, 2020. szeptember 29.

**Jakab Ádám András**

**polgármester**

Az előterjesztést törvényességi szempontból ellenőrizte:

**Dr. Ácsné Dr. Berke Gabriella**

**kirendeltség-vezető**